cyanic-selkie/wikianc huggingface dataset:
משפטם והוצאתם להורג של בני הזוג צ'אושסקו
ההוצאה להורג והקבורה
גנרל סטנקולסקו פנה לחיילי יחידת הצנחנים 01842, שהוצבו ב'בוטן' וביקש מתנדבים לביצוע משימה צבאית - מבין כחמישים איש, שהיו שם, התנדבו עשרים. סטנקולסקו בחר שמונה ובראשם סרן בשם יונל בוירו והם הועברו לטרגובישטה במסוק. מבין המתנדבים בחר הגנרל שלושה חיילים, כולל הקצין, ועליהם הוטלה המשימה. הגנרל גם דאג שיובאו למקום שתי יריעות של אוהל, שמאוחר יותר שימשו לכיסוי הגופות ועטיפתן. החיילים קשרו את ידי בני הזוג צ'אושסקו מאחורי גבם ולקחו אותם בכוח אל המקום בו הוצאו להורג. אלנה צ'אושסקו התלוננה על קשירת הידיים ותבעה שיוציאו אותם להורג יחד ולא בנפרד. ניקולאה צ'אושסקו טען שכל ההצגה הייתה מיותרת ויכלו ישר לירות בהם. כשהוצב ליד הקיר התחיל צ'אושסקו לשיר את האינטרנציונל עד שמת. שלושת אנשי הצבא ירו, אך לא יחד - בוירו ירה שלושה צרורות, שניים בניקולאה ואחד באלנה, אחד החיילים ירה צרור באלנה והחייל השלישי ירה רק כדור אחד, כי בטעות כיוון את נשקו לירי בודדת.
המיזם לקולנוע ולטלוויזיה בירושלים
היסטוריה
הקרן הוקמה ב-22 ביוני 2008, ביוזמת הרשות לפיתוח ירושלים, הקרן לירושלים ורנן שור, במאי ומנהל בית הספר לקולנוע ע"ש סם שפיגל. באוגוסט 2008 נבחר יורם הוניג למנהל המיזם, והוא החל לפעול עם תקציב של 7 מיליון שקל.
אריה לייבוש הורוביץ
הרב אריה לייבוש הלוי איש הורוויץ (ט"ו באב ה'תר"ז 1847 – כ"א בסיון ה'תרס"ט 1909) היה רב ואב"ד של קהילת סטאניסלב, ומחבר שו"ת "הרי בשמים".
המיזם לקולנוע ולטלוויזיה בירושלים
מסלולי ההשקעה
מסלולי ההשקעה של המיזם:
פיוטר קרסנוב
לאחר המהפכה
במאי 1945 הוא נתפס על ידי הבריטים וב-28 במאי 1945 יחד עם יתר הקוזאקים הועבר לידי הסובייטים. בשנת 1947 נערך משפט של קרסנוב ועוזריו הבכירים. בהתאם להחלטת בית משפט קרסנוב הוצא להורג בתלייה ב-16 בינואר 1947.
לאחר התפרקות ברית המועצות היו ניסיונות לטהר את שמו של קרסנוב. לאחר דיון שנערך במסגרת בית המשפט העליון ב-25 בדצמבר 1997 הוחלט שקרסנוב ויתר הנאשמים במשפטו שיתפו פעולה עם הנאצים ולכן יש לאשר את החלטת בית משפט משנת 1947.
קופה אמריקה 2011
מצטיינים
נבחרת הטורניר:
אנרגיה אטומית ברוסיה
רוסיה היא אחת המפיקות הגדולות בעולם של אנרגיה גרעינית ואטומית. בשנת 2018 סך החשמל המיוצר בתחנות כוח גרעיניות ברוסיה היה 204.3 ואט לשעה והוא מהווה 18.7% מכלל ייצור החשמל במדינה. הקיבולת הגולמית המותקנת של כורים גרעיניים רוסיים היא 31.3 ג'יגה-וואט, נכון לדצמבר 2018.
היסטוריה
כור המים בלחץ VVER-1200 הוא המערכת המוצעת כיום לבנייה והיא פיתוח של הכור מדגם VVER-1000 עם תפוקת כוח מוגברת לכ-1200 MWe (ברוטו) ומהווה לבטוחה יותר מהדגמים הקודמים יותר. באוגוסט 2016 הכור מדגם VVER-1200 הראשון, הוכנס לשירות בתחנת הכוח הגרעינית נובו-וורונז' II-1.
באוקטובר 2017 דווח כי רוסאטום שוקלת לדחות את הזמנת המפעלים הגרעיניים החדשים ברוסיה בשל כושר ייצור עודף וכי מחירי החשמל הגרעיני החדשים גבוהים יותר מאשר עבור הפעלת התחנות הקיימות. ממשלת רוסיה שוקלת לצמצם את התמיכה במתקני גרעין חדשים במסגרת חוזי התמיכה שלה, שמבטיחים למפתחים החזר השקעה באמצעות תשלומים מוגדלים מצד הצרכנים למשך 20 שנה. בשנת 2019 דווח כי יכולת הגרעין המקומית תעלה רק במתינות כי הביקוש לחשמל ברוסיה עומד על שמריו, בהינתן צמיחת תוצר צנועה בלבד, פוטנציאל משמעותי לחיסכון באנרגיה וכוונת הממשלה להימנע מעליית מחירי החשמל באמצעות הגדלת תשלומי קיבולת נוספים.
עקרון האי-תוקפנות
עקרון האי-תוקפנות נחשב לעיקרון מנחה של הליברטריאניזם.
משתיק קול
משתיק קול (וכן עַמְעַם) הוא אביזר המוצמד לרובה או אקדח ומיועד להנמכת הרעש הנוצר בעת ירי.
פעילות
רעש הירי נוצר כתוצאה מהתפשטות גזים מהירה מאוד, כתוצאה משבירת מחסום מהירות הקול על ידי הקליע וכתוצאה מהקשת הפטיש בנוקר. על מנת לעמעם את רעש הירי, יש צורך בהפחתת מהירות הקליע אל מתחת למהירות הקול (תחמושת תת-קולית) ולדאוג בזמן הירי לפיזור גזים הדרגתי שלא יצור קול נפץ.
דיוניסיוס פרייגטס
נראה כי המידע שניתן על ידי דיוניסיוס מתבסס על מקורות עתיקים יותר, שמקורם בעיקר ב. הוא מספק תיאורים קצרים של אפריקה ואירופה ותיאור מפורט יותר של אסיה. ייתכן שהמקור לתיאור אסיה ובכלל זה החוף של פיניקיה וארץ ישראל, הם ארטוסתנס וסטראבון. דיוניסיוס כולל בסקירתו את העמים הפיניקים והסורים, אולם ללא אזכור שמותיהן של "יהודה" או "פלשתינה". הוא מתייחס לערים בחופי פיניקיה וארץ ישראל כמיושבות על ידי פיניקים, אך אינו שומר על הסדר הגאוגרפי הנכון, וכך עזה, שבמקורות אחרים אף פעם אינה מוגדרת כ"פיניקית", מופיעה בין יפו ומקומות בחוף הפיניקי. בין אלה מופיע השם "אלאיס" (Elais), שזיהויו אינו ברור.
אות הסער של חיל הרגלים
אות הסער של חיל הרגלים (גרמנית: Infanterie Sturmabzeichen) הוא אות מלחמה של גרמניה הנאצית במלחמת העולם השנייה שהוענק לחיילי הוורמאכט והוואפן אס אס.
עיצוב
האות עוצב על ידי חברת C.E יונקר מברלין, צורת האות היא אליפסה, שמשני צדדיה יש ארבעה עלי אלון בכל צד, בחלק העליון של האות יש עיט שעומד על צלב קרס ועל גבי האות יש רובה.
מפעיל רשת סלולרית וירטואלית
ישראל
למעלה מ-10 חברות בישראל קיבלו רישיון של מפעיל רשת סלולרית וירטואלית (MVNO), אבל רק חלק מתוכן הפכו לפעילות: החברות הבאות פעלו בעבר, אך אינן פעילות עוד:
גארי נוויל
גארי אלכסנדר נוויל (באנגלית: Gary Alexander Neville; נולד ב-18 בפברואר 1975) הוא כדורגלן עבר אנגלי. נוויל שיחק בעמדת המגן הימני והיה גם קפטן קבוצת מנצ'סטר יונייטד.
קריירה
משחקו האחרון של נוויל בקריירה היה בניצחון 2 : 1 על וסט ברומיץ' אלביון ב-1 בינואר 2011. ב-2 בפברואר הודיע על פרישה ממשחק פעיל, לאחר קריירה שנמשכה כ-20 שנים.
מאז פרישתו משמש כפרשן בטלוויזיה. כמו כן, משמש כיום כעוזר מאמן נבחרת אנגליה בכדורגל, כאשר תפקידו מתרכז בשיפור הקשר שבין השחקנים למאמן.
ב-2 בדצמבר 2015 נוויל מונה למאמן ולנסיה עד סוף העונה, אחיו פיל גם נכלל בצוות האימון. ב-30 במרץ 2016 פוטר מתפקידו.
קרחון אלן
גילוי ומיפוי הקרחון
הקרחון מופה לראשונה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1957–1959.
קונפיגורציה אלקטרונית
רמות ותת־רמות
רמת אלקטרונים היא מרחב המצבים המותרים שאלקטרון יכול לאכלס, החולקים את המספר הקוונטי הראשי, שסימנו n. רמה מסדר n יכולה להכיל 2n2 אלקטרונים: עד 2 אלקטרונים ברמה הראשונה, עד 8 ברמה השנייה, עד 8 ברמה השלישית, ועד 18 ברמה הרביעית (עד לאלמנט מספר 20). ממספר אטומי 21, הקונפיגורציה משתנה, וברמה השלישית יכולים להיות עד לכ18 אלקטרונים. הגורם הכפלי 2 נובע מכך שכל רמה מותרת יכולה להכיל שני אלקטרונים זהים מבחינת מספרים כקוונטים אחרים, אך הפוכים בערך הספין שלהם: האחד בעל ספין 1/2+ (המסומן על פי רוב בחץ הפונה מעלה) ושני בעל ספין 1/2- (מסומן בחץ הפונה מטה).
תגיד לי Je t'aime
רקע וכתיבה
השיר נכתב והולחן על ידי ערן קאשי ובן יהודאי והופק על ידי ינון יהל. השיר הוא שיר ים-תיכוני קצבי, אשר משלב בתוכו גם את סגנון הפופ. שיר זה היה לשיר הסולו הראשון של בן זקן אשר הצליח לכבוש את פסגת המצעד של מדיה פורסט.
וידאו קליפ
נכון לספטמבר 2019, מונה הצפיות של הקליפ עומד על כ-6 מיליון צפיות.
פורט ג'פרסון (פלורידה)
מלחמת האזרחים
בעקבות ההחלטה על סיום העבדות שוחררו, במהלך המלחמה, רוב העבדים כהי העור שעבדו בבניית המבצר דבר שהאט מאוד ואף עצר את מהלך הבנייה.
לאחר המלחמה
ב-1889 הפך הצבא את המקום לבית חולים צבאי ולקרנטינה. בהמשך פתח הצי במקום תחנת תדלוק בפחם לאוניותיו. ב-1898, עם פרוץ מלחמת ארצות הברית–ספרד הפך המבצר שוב לבסיס ימי עבור צי ארצות הברית. ב-1902 חודשו מתקני הפקת המים במקום ונבנתה אסדה לטעינת פחם אולם כל אלו נהרסו ב-1906 על ידי הוריקן. בתקופת מלחמת העולם הראשונה הוצבה במקום תחנת אלחוט וכן פעל במקום מטוס ימי.
כשמורת טבע
ב-1908 הוכרז המבצר וסביבתו כשמורת טבע פדרלית לציפורים.
מתיו הלם
ביוגרפיה
באולימפיאדת סידני (2000) סיים הלם במקום חמישי בתחרות קפיצה סינכרונית ממקפצה של 10 מטר ביחד עם רוברט ניוברי (333.24 נקודות) ובמקום שמיני בתחרות קפיצה ממקפצה של 10 מטר (618.24 נקודות).
סגן אלוף אולימפי
במשחקי חבר העמים שנערכו במלבורן 2006 זכה הלם בשתי מדליות זהב בתחרות קפיצה למים ממקפצה של 10 מטר (1085.60 נקודות) ובקפיצה סינכרונית ממקפצה של 10 מטר (440.58 נקודות). באולימפיאדת בייג'ינג (2008) סיים הלם במקום רביעי בתחרות קפיצה סינכרונית ממקפצה של 10 מטר ביחד עם ניוברי (444.84 נקודות) ובמקום שישי בתחרות קפיצה ממקפצה של 10 מטר (467.70 נקודות).
גיהנום בכלוב (2018)
סמאקדאון
באירוע באקלאש, ג'ף הארדי הגן בהצלחה על אליפות ארצות הברית נגד רנדי אורטון. באירוע חוקי אקסטרים, לאחר שהארדי הפסיד את התואר לשינסקה נקאמורה, אורטון חזר ל-WWE ותקף את הארדי. יומיים לאחר מכן בתוכנית סמאקדאון שנערכה ב-17 ביולי, הארדי התחרה בקרב החוזר מול נקאמורה, אך הקרב נגמר בפסילה לאחר שאורטון תקף את הארדי שוב. שבוע לאחר מכן, אורטון פירט את מניע תקיפותיו על הארדי ואמר שהוא הרגיש חוסר כבוד כלפיו על ידי הקהל ושהוא שנא את הדרך בהם הם מעודדים מתאבקים כמו הארדי. שבוע לאחר מכן, אורטון תקף פעם שלישית את הארדי לאחר סיוע מצידו של נקאמורה. הארדי מימש את הסעיף בחוזה לקרב חוזר על האליפות באירוע סאמרסלאם, אך הוא לא הצליח לנצח את נקאמורה ולהשיב אליו את התואר. לאחר הקרב, אורטון הגיע אל הזירה, אך כשהגיע להיכנס אליה הוא חזר בחזרה אל מאחורי הקלעים. ב-21 באוגוסט בתוכנית סמאקדאון, אורטון והארדי התחרו אחד נגד השני בקרב שנגמר בפסילה לאחר שהארדי תקף את אורטון בעזרת מכה מתחת לחגורה. לאחר מכן, הארדי המשיך לתקוף את אורטון ברחבי האולם עד שהוא ביצע את מהלך הסיום שלו, ה"סוונטון בומב" על אורטון מיציע האוהדים על שולחן שעליו היה מונח אורטון. שבוע לאחר מכן, הארדי איתגר את אורטון לקרב גיהנום בכלוב, אתגר שאליו אורטון נענה בחיוב.
אמוויי סנטר
היכל זה משמש את קבוצת ה-NBA אורלנדו מג'יק. לפני שהחלה לשחק בהיכל זה, הקבוצה שיחקה באמויי ארנה, שמוקם בקרבה לשטח שעליו נבנה אמוויי סנטר. ההיכל מכיל בין 17.5 אלף מקומות ל-20 אלף מקומות. זמן הנסיעה להיכל הוא רבע שעה מסיטרוס בול ו-35 דקות ממתחם עולם הספורט של דיסני.
טי-רקס: בחזרה לקרטיקון
תקציר העלילה
משם היא עוברת שוב לקרטיקון, ומגלה לקן מלא בביצים עגולות. היא מתקרבת אליו ואז רואה אורניתומימוס המתקרב לקן במטרה לחטוף את אחת הביצים. ההורה של הקן מגיע - טירנוזאורוס ומבריח את האורניתומימוס אך לא לפני שהוא מצליח לגנוב את אחת הביצים. הטירנוזאורוס רודף אחריו, מחלץ את הביצה ומטיח אותו הרחק. בדיוק באותו הרגע מתפוצץ מטאור ענקי המסיים את עידן הדינוזאורים.
גיבור (ספרות ואמנות)
באמרות חז"ל
באמרות חז"ל מופיעות התייחסויות אחדות לשאלה מיהו גיבור:
אלקטרואנצפלוגרם
גלי דלתא
גלי דלתא הם גלים שתדירותם היא עד 4 Hz. גלים אלו הם בעלי המשרעת הגדולה ביותר והם גם הגלים האיטיים ביותר. הם מופיעים בדרך כלל במוח הקדמי אצל מבוגרים ובמוח האחורי אצל ילדים. באופן נורמלי, הם מופיעים במבוגרים בשינה עמוקה, ואצל תינוקות. לפעמים נראים גם בפעילויות שדורשות תשומת לב מתמשכת. באופן פתלוגי, הם מופיעים בעת פגיעות סאב־קורטיקליות, פגיעות דיפוזיות או פגיעות בקו האמצע של המוח; במחלות מוח מטבוליות, בהידרוצפלוס (מיימת המוח) ובמצב של תרדמת (comma).
בית הכנסת הכוראלי של גאלאץ
ב-1880, כשראש עיריית גאלאץ היה קוסטקה ורלאן, זימן פלאכס ישיבה לבחינת המצב. בישיבה נבחר ועד בו השתתפו מ. שמירר, רפאל פלאכס, איזידור רובינשטיין, י. קטינר, א. גרינשפאן, מ. קרוכמל, ד. שוואלב, וייסנברג ופליגלמן, ועד שהוטל עליו לנסות להשיג את הרישיון המבוקש. לאחר מאמצים רבים ניתן הרישיון והמשיכו במכירת המושבים בבית הכנסת. מושב דרגה ראשונה עלה 1,200 לאי, דרגה שנייה 800 לאי, דרגה שלישית 450 לאי ומושב כבוד עלה 8,000 לאי. הכסף שימש למימון הבנייה.
בתום הבנייה היו בבית הכנסת 390 מושבים לגברים ו-352 מושבים לנשים.
צ'יטה (כדורגל)
היסטוריה
בתקופת ברית המועצות, ייצג את העיר מועדון לוקומוטיב צ'יטה שהוקם ב-1974 והעפיל לליגה המקצוענית לראשונה בעונת 1984.
איריס מילנר
ביוגרפיה
בנוסף פרסמה מילנר מאמרים על ייצוגי טראומה והחלמה בספרות, בין השאר בכתיבתו של י.ח. ברנר, ועל סיפורי ילדות והתבגרות, ודנה ביצירותיהם של אהרן אפלפלד, עמוס עוז וק׳ צטניק.
Do You Love Me
רקע וכתיבה
לשיר יצא רמיקס רשמי אותו עשה הנרי, אשר צורף לתקליטור הסינגל ומוזכר בעטיפתו.
וידאו קליפ
הווידאו קליפ המלא שצולם עבור גרסת הרמיקס של השיר, פורסם לראשונה ביוטיוב ב-24 באוקטובר 2010. הקליפ צולם במדבר, בו ניתן לראות את חדד נוהגת במרצדס וענני אבק מסביבה. לאחר מכן ניתן לראות מאהל בתוכו ספונים נגנים בתלבושת ערבית מסורתית, רקדניות אירובי ובטן.
חרילאוס טריקופיס
כהונה ראשונה - 1875
המאמרים וכליאתו העלו את הפופולריות שלו, הוא עמד בראש מפלגה חדשה - המפלגה המודרנית (Νεωτεριστικόν Κομμα) אליה איחד את מפלגתו הקודמת, זכה ברוב בפרלמנט והמלך גאורגיוס מינה אותו (אף כי בחוסר רצון) ב-27 באפריל 1875 להיות ראש הממשלה, מפלגת האופוזיציה הייתה המפלגה הלאומית השמרנית בראשות אלכסנדרוס קומונדורוס
כהונה רביעית 1885-1882
יוזמות הנדסה אזרחית חשובות אותן דחף טריקופיס בתקופה זו היו: פרויקט תעלת קורינתוס (שהתממש בתקופתו), גשר על מפרץ קורינתוס, מבצע שהתגשם רק ב-2004 וגשר ריו–אנטיריו נקרא על שמו, סלילת רשת כבישים והנחת מסילות רכבת בכל רחבי המדינה, כאשר עלה לשלטון הייתה רק מסילת רכבת אחת ביוון, בין פיראוס לאתונה, מסילה באורך של כ-30 ק"מ. אחרי כהונתו האחרונה של טריקופיס כראש ממשלה היו ביוון קרוב ל-1,000 ק"מ של מסילות רכבת.
כהונה שישית - 1893-1892 וכהונה שביעית - 1895-1893
אחרי התדרדרות נוספת במצבה הכלכלי של יוון התפטר. בניתוח לאחור, ייתכן ופשיטת הרגל הייתה נמנעת אם המלך היה מאשר לקחת הלוואה חדשה במקום להכשיל את נטילתה, אולם אין בכך וודאות.
ולנטין סקסונה
אחת מבנותיו מצאה בין המסמכים שנותרו אחר מותו גם סקירה מעמיקה של בית הכנסת הגדול של בוקרשט, סקירה של ההיסטוריה, המנהגים, האישים שפעלו במסגרתו והאירועים החשובים בחיי בית הכנסת. סקסונה תיאר גם את פולחן בית הכנסת והדגיש במיוחד:
חזיר יבלות פיליפיני
לחזיר זה שני תת-מינים: S. p. philippensis ו-S. p. mindanensis (מהאי מינדנאו), וגם תת-מין שהפך למין עצמאי - חזיר יבלות אוליבר.
החזיר הוא בעל פרווה עבה ורעמה בהירה ועל פניו יבלות משני צידי העיניים. החוטם ארוך ועוזר לו לנבור באדמה ולחפש מזון. הוא מגיע לאורך 124-129 ס"מ.
ישראל חנוקוגלו
חייו
חנוקוגלו זכה בפרסים רבים, בהם פרס לינדנר (Lindner) של האגודה הישראלית לאנדוקרינולוגיה, פרס לובל (Lubell) של מכון ויצמן, פרס גוטווירט על הצטיינות במחקר בטכניון, מלגת הרשות הלאומית למחקר בארצות הברית בתחום ביוכימיה.
הטיהור הראשון
הטיהור הראשון (באנגלית: The First Purge) הוא סרט פעולה-אימה אמריקאי שביים ג'רארד מקמאווי. הסרט הוא הרביעי בסדרת סרטי "הטיהור" (הראשון היה "הטיהור" שיצא בשנת 2013, השני היה "הטיהור 2: לשרוד את הלילה" שיצא בשנת 2014 והשלישי היה "הטיהור 3: שנת בחירות" שיצא בשנת 2016) ומהווה פריקוול לטרילוגית סרטי הטיהור. הסרט הוקרן לראשונה בארצות הברית ב-4 ביולי 2018 ובישראל ב-26 ביולי 2018.
סרו סומטרי
מראה חיצוני
צבע ראשו של הסרו הסומטרי זהה לצבע הגוף - בדרך כלל שחור פחם או שחור מבריק, והפנים והחרטום נוטים לצבע שחור דהוי או שחור כסוף. סביב עצמות הלסת והחלק האחורי של הסנטר ישנו ריכוז של שערות ארוכות וסבוכות הנראות לעיתים כזקן. סביב העיניים יש שקע רחב ובמרכזו בולטות העיניים - וצבעו לעיתים בהיר במעט מצבע הפנים. מתחת לכל עין ישנה בלוטת-ריח עגולה שנראית כיבלת, ובמרכזה יש חור קטן שדרכו יוצאת ההפרשה הריחנית. השפתיים בצבע אפרפר או שחרחר דהוי, וסמוך להם יש כתם לבן שמשוך מעט לאורך הלסת. במקום החיבור של הראש לצוואר יש לעיתים כתם נוסף לבן דמוי פס; שני הכתמים הללו עלולים להיות לעיתים בצבע חום-בהיר או צהבהב, וגם די נפוץ שהם נעדרים לגמרי. האוזניים בצבע אפרפר\חום כהה\שחרחר דהוי בצד החיצוני, ובצד הפנימי הן מורכבות משערות שחורות ולבנות. לאורך קצוות האוזן יש רצועה של שיער שחור כהה - לעיתים עם כתם לבן במרכז.
טביעת אצבע
טביעת אצבע היא התבנית המתקבלת מלחיצת אצבע על גבי משטח חלק. טביעת אצבע היא ייחודית מאד, ונותרת קבועה לאורך חיי האדם, ולכן ניתן להיעזר בה לשם זיהוי אנשים בידי המשטרה, הצבא וארגונים נוספים.
אלכסנדר יעקובסון
העת העתיקה
בחירות וניהול תעמולת בחירות ברומא: מחקר בשיטה הפוליטית של הרפובליקה המאוחרת
זהו שם ספרו הראשון של אלכסנדר יעקובסון שראה אור בשנת 1999. הספר הוא תוצר עבודת הדוקטורט שעובדה לאחר שנות מחקר נוספות והוא עסק בשאלה מה עשו הבחירות לעם, לאליטה ולאופיו של המשטר. קיים ויכוח במחקר מאז שנות השמונים לגבי אופי המשטר ברפובליקה הרומית ותפקידו של העם במשטר זה. עד לאותה עת רווחה הדעה שהסנאט והאצולה שלטו ולעם לא היה כוח ממשי; אמנם אסיפות העם התקיימו, אך תפקידן היה שולי. באותה תקופה ההיסטוריון החשוב פרגוס מילר יצא חוצץ כנגד כך וטען שלעם יש יותר כוח ממה שנוטים לחשוב. השקפותיו של פרגוס מילר בנושא זה סוכמו בספרו. התזה של יעקובסון משתלבת במידה מסוימת בכיוון שקבע פרגוס מילר בביקורתו על ההשקפה המקובלת. יעקובסון בדק את דרכי ההיבחרות של מגיסטרטים, נושאי תפקידים חשובים, ולפי זאת הוא מסיק שלעם היה יותר כוח ממה שנוטים לחשוב. הנחה זו מבוססת בין השאר על ניתוח של דרכי ההתמודדות של המועמדים, שכללו גם שוחד. יעקובסון מניח שאם המועמדים נטו לחזר אחרי העם, אז לעם היה יותר כוח ממה שמקובל לחשוב. בדוקטורט הוא טען שלעם היה משקל משמעותי ובספר הרחיב זאת וניסה להראות שהכוח האלקטורלי של הפלבס גם הקנה לו כוח פוליטי. רוב מחקריו של יעקובסון חגים סביב נושא זה.
ציונות ולאומיות
ישראל ומשפחת העמים: מדינת לאום יהודית וזכויות האדם
טביעת אצבע
היסטוריה
לא קיימת הוכחה לשימוש בטביעות אצבע לזיהוי אנשים בתקופות קדומות, אף על פי שקיימת סברה כי הסינים עמדו על אופיין המיוחד כבר לפני אלפי שנים. ההכרה המודרנית בכך, סיווג הטביעות ושימושן הנוכחי הוא מדע חדש יחסית.
נבחרת ויילס בכדורגל
השנים הראשונות
אחרי מלחמת העולם השנייה, הצטרפה ויילס בחזרה לפיפ"א והשתתפה במוקדמות גביע העולם 1950. טורניר אליפות הבית הבריטית שימש כבית מוקדמות לטורניר. שתי הראשונות העפילו לטורניר הגמר בברזיל, אבל ויילס סיימה רק במקום השלישי בעקבות הפסדים לאנגליה וסקוטלנד.
שנות ה-60 עד היום
במוקדמות גביע העולם 1978 סיימה ויילס אחרונה בבית שכלל את סקוטלנד וצ'כוסלובקיה. שנתיים לאחר מכן סיימה ויילס שלישית בבית המוקדם לאליפות אירופה אחרי מערב גרמניה וטורקיה ולפני מלטה.
ירוק
ירוק הוא צבע המתקבל על ידי אור בתחום אורכי גל מקורב של 520–570 ננומטר (תדירות מקורבת בין 525 ל-575 טרה-הרץ) בספקטרום הנראה לעין.
שימושים ומשמעויות סמליות
הצבע הירוק מסמל את הטבע משום שלמרבית הצמחים צבע ירוק, הנובע מתכונות בליעת האור של מולקולות הכלורופיל שבתאי עליהם בעיקר.
אנטוניו נוצ'רינו
קריירה
נוצ'רינו החל לשחק ב-1997 בקבוצת הנוער של יובנטוס, אך לא הצליח להשתלב בקבוצה הבוגרת והושאל לקבוצת אבלינו. עונה לאחר מכן הוא עבר לגנואה בעסקה שכללה את דומיניק קרישיטו ופרנצ'סקו וולפה. גנואה שילמה כ-450,000 אירו על חצי מכרטיסו. בעונת 2006 חתם בפיאצ'נצה, ואחרי עונה חזר ליובנטוס.
אוסקר אנטצה
הישגים בולטים
לאחר מלחמת העולם הראשונה חלק ד"ר אנטצה מקום 3–5 בתחרות באד-אוינהאוזן 1922 (ניצח: ארהרדט פוסט).
הדומה הממלכתית של האימפריה הרוסית
בשנת 1917 בוטלה הדומה על ידי הממשלה הזמנית בציפייה לכינוס של האספה המכוננת. הבית התחתון של הפרלמנט של הפדרציה הרוסית משנת 1993 נקרא גם הוא דומה, הדומה של רוסיה.
הדומה הראשונה (1906)
הבחירות לדומה הראשונה התקיימו בפברואר־מרץ 1906 ומושב הדומה נפתח ב־27 באפריל 1906 בארמון טבריצ'סקי, אך פוזר על ידי הממשלה כעבור 72 ימים, ב־8 ביולי 1906. בדומה היה רוב לנציגי המפלגה הדמוקרטית החוקתית. לאחר פיזור הדומה 180 מחבריה קראו למרד אזרחי ונשפטו.
וילהלם וכטל
קורות חיים
בשנים 1900–1907 הציג את יצירותיו באגוד חברים לאמנות בלבוב ובקרקוב. יצירותיו התפרסמו במגזין Ost und West, ובכתב העת היהודי בו הוא עבד, האלמנך הציוני Rocznik Żydowski ("האלמנך היהודי"). בשנת 1923 הוא עבד בכתב העת מנורה בווינה.
מרדכי רוט
מרדכי רוֹט (15 במאי 1902 – 16 בספטמבר 1986) היה זמר טנור ישראלי, שפעל בארץ מ-1935 ושר בעיקר משירי ארץ ישראל ושירים עממיים.
ביוגרפיה
לרוט היה קול ערב והוא ביקש ללמוד זמרה, וב-1930 נסע ללמוד בברלין. הוא למד שנתיים בסמינריון להשכלה מוזיקלית לנוער (Jugend- und Volksmusik) מיסודו של פריץ יֶדֶה (Jöde) (1932–1933) ולמד אצל המורה הידוע לפיתוח קול אוסקר דניאל (שב-1933, בעקבות עליית הנאצים לשלטון, פוטר ממשרתו בשל היותו יהודי). בברלין הכיר את הפסנתרנית פלה טננבאום והם נישאו ב-1932. מאז הופיע באופן תמידי בלווי אשתו בקונצרטים של זמרה.
אלכסנדר זילוטי
אלכסנדר איליץ' זילוטי (ברוסית: Александр Ильич Зилоти; באנגלית: Alexander Ilyich Siloti; נולד ב-9 באוקטובר 1863 סמוך לחרקוב, נפטר ב-8 בדצמבר 1945 בניו יורק) היה פסנתרן, מנצח ומלחין רוסי.
חייו
זילוטי נולד באחוזת אביו סמוך לחרקוב באוקראינה, שהייתה אז חלק מהאימפריה הרוסית. משנת 1871 למד נגינה בפסנתר אצל ניקולאי זברב בקונסרבטוריון של מוסקבה והחל מ-1875 המשיך בלימודיו אצל ניקולאי רובינשטיין, טאנייב, צ'ייקובסקי והוברט. הוא סיים את לימודיו עם מדליית הזהב לפסנתר ב-1881. זילוטי עבד עם ליסט בוויימאר בשנים 1883 עד 1886, היה שותף לייסוד "התאחדות-ליסט" בלייפציג ושם ערך את הופעתו המקצועית הראשונה ב-19 בנובמבר 1883. עם שובו לרוסיה ב-1887, הורה זילוטי בקונסרבטוריון של מוסקבה ובין תלמידיו שם היו אלכסנדר גולדנוווייסר, ליאוניד מקסימוב ודודנו סרגיי רחמנינוב. בתקופה זו החל לעבוד בעריכת יצירות של צ'ייקובסקי, בייחוד הקונצ'רטי הראשון והשני שלו.
קווג'לין
מלחמת העולם השנייה
עם זאת, ההתנגדות היפנית הייתה נחושה, על אף נחיתותם המספרית ובכוח אש. בתום קרב קווג'לין הושמד כמעט לחלוטין חיל המצב היפני ו-373 אמריקאים נהרגו. על אף שהמסמכים האמריקאים הרשמיים מנו את ההרוגים הקוריאנים כיפנים, טענה ועדה מטעם ממשלת קוריאה כי במהלך הקרב נהרגו 310 פועלים קוריאנים.
טיגינה
יהודים
עם תום המלחמה וכינון הרפובליקה העצמאית של טרנסניסטריה המשיכה הגירת היהודים מהעיר. נכון לשנת 2004 נותרו בעיר כ 400 יהודים.
הסכם טיגינה
על פי הסכם טיגינה מועבר השטח שבין הנהרות בוג ודניסטר (טרנסניסטריה), שנכבש מברית המועצות במלחמת העולם השנייה, לשליטת המנהל הרומני, כדי שישמש כשטח ריכוז אליו יועברו על ידי הרומנים יהודי בסרביה ובוקובינה.
דרוש מנהיג
התוכנית זכתה למדרוג (רייטינג) ממוצע של 9%.
סלע הצטברות
חשיבות כלכלית
חשיבותם הכלכלית של סלעי הצטברות מיוצגת היטב בשלושה סוגים של משקעי מינרלים הנמצאים במחדרים שכבתיים אולטרה-מאפיים:
דיפולוזאורוס
הדיפולוזאורוס הגיע לאורך 4–4.5 מטרים ולגובה ממוצע של 1.7 מטר והיה בעל רגליים קצרות, גוף משוריין עשוי אוסטאודרם וזנב ארוך בעל "אלה" כבדה בקצהו. עם זאת, יחסית לאנקילוזאורים אחרים, הזנב היה דק יותר. הוא היה נמוך יותר אך בעל מבנה לוחיות מחוזק יותר שהגן עליו מטריפה. הגולגולת הייתה קטנה ומשוריינת והיו עליה 4 קרניים בקצוות.
כלורופיל
האצה כלורלה היא האורגניזם בעל קצב הפוטוסינתזה המהיר ביותר מכל הצמחים המוכרים לאדם.
ז'קלין בואייה
ז'קלין בואייה (בצרפתית: Jacqueline Boyer; נולדה בשם ז'קלין פילס ב-11 באפריל 1941) היא זמרת ושחקנית צרפתייה, זוכת האירוויזיון החמישי עם השיר טום פילבי שנכתב על ידי אנדרה פופ ופייר קור.
מושבת ניז'ר
שטח צבאי
בעוד שהצרפתים החלו בהשתלטות על כמה מאזורי ניז'ר המודרנית בשנות ה-90 של המאה ה-19, הוקם שטח צבאי בזינדר ב-23 ביולי 1900. שטח צבאי זה שלט רק בדרום ניז'ר של ימינו, עם מזרח זינדר או מצפון ל-Tanout. מפקדו התבסס בכפר סורבו-האוסה ליד ניאמיי, לשם הועבר המטה בשנת 1903. מבחינה אדמיניסטרטיבית, זה היה חלק ממושבת סנגמביה וניז'ר בין השנים 1902–1904 והמושבה סנגל עילית וניז'ר בין השנים 1904 ל-1911. בעוד הפיקוד היה בידי קצין נחתים, תקציבו וממשלו היו תלויים במושל סגן בקאייס (לאחר מכן במקו), וקבלת ההחלטות הצבאיות - כמו גם קשר עם הרשויות במטרופול או במושבות אחרות היה באמצעות המושל הכללי בדקר. האזור מופיע גם במפות צרפתיות כ"טריטוריה הצבאית השלישית". ב-22 ביוני 1910 שונה שם השטח לטריטוריה הצבאית של ניז'ר, וכלל חלקים ממאלי הצפון מזרחית המודרנית (מחוז גאו) וצפון צ'אד (מחוז טיבסטי). ב-21 ביוני 1911 מחוז גאו הועבר לסודאן הצרפתית, ובשנים שלאחר מכן, נעשו מאמצים להקים עמדות קבע צרפתיות מצפון וממזרח, בבילמה, N'guigmi ובמקומות אחרים. בשנת 1911 הועבר המטה לזינדר, המשקף הן את השלווה היחסית במערב השטח והן את החשש לפלישה מהבריטים בדרום ומהאיטלקים מלוב. למרות זאת, השליטה הצרפתית באזורי הצפון והמזרח נותרה מינימלית. יחד עם מאוריטניה, ניז'ר נותרה החלק היחיד באפריקה המערבית הצרפתית שנשאר תחת שלטון צבאי.
דה-קולוניזציה
בעקבות מלחמת העצמאות של אלג'יריה וקריסת הרפובליקה הצרפתית הרביעית, מושבות האיחוד הצרפתי הפכו עצמאיות לחלוטין בשנת 1960. ניז'ר אשרר את החוקה העצמאית הראשונה שלה ב-8 בנובמבר 1960 וז'אן קולומבני פרש מתפקידו כנציב עליון ב-10 בנובמבר 1960.
1990 באסטרונאוטיקה
אירועים בולטים
במהלך השנה בוצעו 121 שיגורים מהם 79 (65%) בוצעו על ידי ברית המועצות.
פול סקולס
סגנון משחק
סקולס היה ידוע כשחקן נמרץ ואגרסיבי, וזכה לכינוי "Ginger Ninja" ("הנינג'ה הג'ינג'י"), עקב משחקו הסוער והתיקולים החריפים שלעיתים היה מבצע. סקולס שיחק כקשר במרכז המגרש ומשם הנהיג את הקבוצה. בנוסף, הייתה לסקולס בעיטה טובה מרחוק, ועל אף שביצע עבודת הגנה במרכז השדה, כבש שערים רבים במהלך משחקיו במנצ'סטר יונייטד ובנבחרת אנגליה בכדורגל.
ניקולה ולאשיץ'
אברטון
ב-31 באוגוסט 2017, ולאשיץ' חתם על חוזה לחמש שנים במועדון הפרמיירליג אברטון תמורת סכום של כ-10 מיליון ליש"ט, המהווה העברת שיא של היידוק ספליט. ולאסיץ' הרשים את מאמן אברטון רונאלד קומאן וצורף להרכב הפותח. ולאשיץ' כבש את שערו הראשון באברטון בהופעת הבכורה שלו בגודיסון פארק ב-28 בספטמבר בתיקו 2-2 עם אפולון לימסול בליגה האירופית. הוא כבש בגומלין ב-7 בדצמבר, כאשר אברטון ניצחה 3–0. לאחר שהופיע רק 19 הופעות בכל המסגרות, נאמר לולאשיץ' שהמאמן לא סופר אותו והוא שוחרר בסוף העונה.
המערכה על כובאני
רקע כללי
באוגוסט 2013 הודיע ארגון דאעש, יחד עם ארגוני טרור נוספים בסוריה: ג׳בהת א-נוסרה, ואחראר אל-שאם, כי בקרוב הללו יפתחו במצור על כובאני. בתחילת 2014 פרץ ארגון דאעש לתודעה העולמית במסגרת בליץ כיבושים שערך בסוריה ובעיראק, במסגרתו נכבשו ערים גדולות במדינות אלו, ושטחי ענק, ביניהם שטחים בהם מתגוררת אוכלוסייה כורדית, ושקודם לכן היו בשליטת המחתרת הכורדית בסוריה.
התקדמות הכורדים ופריצת המצור
ב-5 בינואר פתח ארגון דאעש במתקפת ענק באזור בוטאן, אך מתקפה זו נהדפה על ידי הכורדים, שפתחו במתקפת נגד שנחשבת לגדולה ביותר בעיר, והסתכמה בעשרות הרוגים מקרב פעילי דאעש. ב-19 בינואר 2015 כבשו לוחמי המחתרת הכורדית מחדש את גבעת מיסטנור מדרום לכובאני, והרגו 11 חמושים של דאעש. כיבוש הגבעה אפשר לכורדים שליטה גם על נתיבי האספקה של דאעש ללחלב ולרקה (שהייתה באותו זמן בירת המדינה האסלאמית). עם התגברות המתקפה הכורדית, ואובדן פעילים רב בקרב על העיר, החל דאעש לשגר לעיר לוחמים נוספים, רובם מתחת לגיל 18.
מהפכת 1905
תקופתו של אלכסנדר השלישי
אלכסנדר השלישי, יורשו של אלכסנדר השני, חשב את הרפורמות של אביו לליברליות יתר על המידה, ונודע כמנהיג שמרן. הוא גם דיכא את מתנגדי השלטון רבות. את רוב עבודת הדיכוי ביצעה האוכרנה, המשטרה החשאית בימי האימפריה הרוסית. כתוצאה מפעילות האוכרנה רבים מן המהפכנים היגרו למערב אירופה, כדי לא להיות יעד לחיסול על ידי המשטר. בעקבות הגירה זו אל המערב, רוסים רבים נחשפו אל המרקסיזם. בעקבות החשיפה למרקסיזם הוקמה המפלגה המרקסיסטית הרוסית ב-1884, אולם היא לא גדלה משמעותית עד 1898.
אלכסנדר השלישי מינה לשׂר האוצר את סרגיי ויטה ב-1892. ויטה התמודד עם גירעון תקציבי קבוע וניסה לתת דחיפה לכלכלה ולמשוך משקיעים זרים לרוסיה. דוגמה לכך אפשר לראות במפעל הבנייה העצום של הרכבת הטרנס סיבירית ובהפיכת הרובל למטבע הרשמי ברוסיה (1897). הצמיחה התרכזה במספר אזורים כגון מוסקבה, סנקט פטרבורג, אוקראינה ובאקו. בהערכה גסה, נראה כי שליש ממרכזי התעשייה הללו הושקעו על ידי זרים.
"יום ראשון העקוב מדם"
ביום ראשון ב-22 בינואר (על-פי הלוח הגרגוריאני, בלוח הישן (היוליאני) מצוין בתאריך 9 בינואר), בבירה הרוסית סנקט פטרבורג, המוני מורדים (חלקם ממפעל קירוב) ובני משפחותיהם (מעריכים כי 80,000 איש) בהנהגת האב גפון, צעדו לעבר ארמון החורף של הצאר. הם מחאו בנימוס על הנהגותיו של הצאר וניסו לשכנע אותו להנעים את תנאי הפועלים. המחאה הייתה שקטה עד כדי כך, שאפילו הקומוניסטים התנגדו למחאה זו במחשבה מאבק שאינו מזוין בצאר לא ישנה מאום.
המשך המרידה
בתקופת המרידה אירעו שביתות רבות שהחלישו את המשק הרוסי ושיתקו חלקים ניכרים ממנו. מלבד זאת אירעו מהומות רבות ברחבי המדינה. בחודש פברואר אירעו שביתות בקווקז ובחודש אפריל בהרי אורל. בנוסף לכך, כל המוסדות האקדמיים נסגרו זמנית בחודש מרץ, כתוצאה מהפגנות תמיכה בפועלים שאורגנו על ידי הסטודנטים (המוסדות האקדמיים נפתחו מחדש רק כשנה לאחר מכן). השבתת רשת הרכבות ב-8 באוקטובר (על פי הלוח הישן) התפתחה במהרה להתקוממות אזרחית במוסקבה ובסנקט פטרבורג שבעקבותיה נוצר סובייט פטרבורג קצר הימים. חסרי-אדמות החלו לתקוף ולשרוף שכונות בערים הגדולות במינסק, בגרודנו ובקאונאס. בנוסף לכך היו שביתות במרכזים תעשייתיים בפינלנד, בפולין ובארצות הבלטיות כנגד הצאר. בעקבות האירועים הללו נהרגו ב-13 בינואר (לפי הלוח היוליאני) 80 איש בריגה שבלטוויה ומספר ימים לאחר מכן בוורשה שבפולין נהרגו 100 איש. אזור סמרה שברוסיה הכריז על פרישה מרוסיה ועל הקמת רפובליקה עצמאית ובעקבות פעולה זו "נקרעו" שטחים מרוסיה לטובת המדינה החדשה. לאחר זמן קצר נכבש אזור סמרה מחדש על ידי חיילי הממשלה. מקרה מעניין נוסף הוא של הרפובליקה של גוריה - רפובליקה שהוקמה במהלך המהפכה על ידי מקומיים באזור גוריה שבדרום-מערב גאורגיה. הרפובליקה החזיקה מעמד מתחילת המהפכה עד ינואר 1906. אז, לאחר מספר ניסיונות כיבוש, נכבשה הרפובליקה באכזריות על ידי חיילי הממשלה.
קבוצה גדולה למדי של מנשביקים הוציאה מכלל פעולה כ-200 מפעלים ברחבי המדינה. מספרם של הפועלים השובתים בחודש ינואר היה 400,000. המספר גדל והגיע ב-13 באוקטובר (לפי הלוח היוליאני) לכ-2 מיליון שובתים.
סיום ודיכוי
בסך הכול נהרגו 9,000 איש על ידי המהפכנים בשנים 1905-1907. בין ההרוגים היו ראשי ערים, בנקאים, שוטרים, בעלי אדמות ומפעלים, אנשי צבא, אנשי המשטרה החשאית ואף בנו של הצאר אלכסנדר השני, סרגיי אלכסנדרוביץ', שנהרג בעת שיצא מהקרמלין במרכבתו. את ההתנקשויות ארגנו חברי תנועות המפלגה הסוציאל-דמוקרטית הרוסית, הסוציאל-רבולוציוניים, אנרכיסטים ואנשים בודדים. בסך הכול היו 3,228 התפרעויות שצרכו התערבות צבאית לשם החזרת הסדר. במהלך המהפכה נגרם נזק כספי של 29 מיליון רובל. בחודש אפריל 1906 החליטה ממשלת רוסיה לקחת הלוואה בסך 900 מיליון רובל בשביל לשקם את הכלכלה הרוסית. נראה כי הצאר "איבד את הביטחון שלו" ושר האוצר הרוסי סרגיי ויטה התפטר והוחלף על ידי איוון גרומקין.
אף על פי שהמהפכה הסתיימה בדצמבר 1905 התחיל ב-1906 אי-שקט נוסף בקרב האיכרים, בממדים קטנים יותר, עד שנת 1908.
השלכות
למעשה, המדינה לא השתנתה כתוצאה מהמהפכה, הכוח הפוליטי והעושר של הצאר נותרו בעינם. הדומה נותרה ללא השפעה כמעט, המהפכה דוכאה והצאר שיבש את הפעילות המהפכנית בהצלחה. המנהיגים המהפכנים נאסרו או גלו מן הארץ והקבוצות המהפכניות נותרו מבולבלות ולא בטוחות - האם להצטרף לדומה או לא? התוצאה הייתה פיצול פנימי ובלבול בקרב הקבוצות הרדיקליות עד התמריץ של מלחמת העולם הראשונה.
מהפכת 1905 באומנות
אומנים רבים ברוסיה בחרו להביע ביצירותיהם את מהפכת 1905. בין האומנים הללו אפשר למנות את איליה רפין, הצייר שצייר את "17 באוקטובר 1905". בתאריך 17 באוקטובר 1905 פורסם מנשר אוקטובר ורפין בחר לתאר את חגיגות האנשים לאחר פרסום המנשר. מלבד רפין גם הסופר היהודי שלום עליכם בחר לספר על המהפכה בספרו "המבול", שתיאר אירועים מן המהפכה. גם ולנטין קטייב בחר לתאר את המהפכה בספרו "מפרש בודד מלבין באופק". תיאור נוסף של המרד על אוניית הקרב פוטיומקין קיים בסרטו המפורסם של סרגיי אייזנשטיין, אוניית הקרב פוטיומקין.
לואי הראשון, דוכס אורליאן
לואי הראשון, דוכס אורליאן (13 במרץ 1372 - 23 בנובמבר 1407) היה דוכס אורליאן ועוצר צרפת, בנו של שארל החמישי ואחיו של שארל השישי, מלכי צרפת.
פילידה בארלו
ביוגרפיה
בארלו נולדה בניוקאסל על הטיין, אביה הוא הפסיכיאטר ארסמוס דרווין בארלו, נינו של צ'ארלס דרווין, אשר הוצב שם באותה תקופה. היא גדלה בלונדון, בזמן התאוששתה של העיר ממלחמת העולם השנייה. בארלו למדה במכללת צ'לסי לאמנות (1960–1963) בהדרכתו של ג'ורג' פולארד.
בזמן לימודיה בצ'לסי, פגשה בארלו את בעלה, האמן והסופר פביאן בנדיקט פיק. מאוחר יותר למדה בבית הספר סלייד לאמנות מ-1963 עד 1966 שם המשיכה את התמחותה בפיסול. לבארלו ולבעלה חמישה ילדים משותפים, ביניהם האמנים אדי פיק ופלורנס פיק.
בשנים 2018 ו-2019, שימשה כ"מנוע מפעיל" באירועי Yorkshire Sculpture International. זהו אירוע המתרחש מדי קיץ בעיקר בגלריות של לידס ווייקפילד, ומארח תערוכות רבות ברחבי המוזיאונים של יורקשייר, כולל חללים חיצוניים כמו פארק הפסלים יורקשייר ואף את מרכז העיר לידס. בארלו הייתה אחראית לייצר הצהרה אליה אמנים יגיבו בעבודתם הפיסולית.
תערוכות יחיד
עבודותיה של בארלו הוצגו בתערוכות יחיד ברחבי העולם. בשנת 2014 היא הוזמנה ליצור עבודה חדשה עבור גלריות דוווין במוזיאון טייט בריטניה.
פרסים ומלגות
מאז שנת 2011 בארלו חברה בהאקדמיה המלכותית לאמנויות. היא קיבלה תואר ממסדר האימפריה הבריטית (CBE), ומסדר האימפריה הבריטית (DBE) ב-2021.
קונסטנטין פלביצקי
קונסטנטין פלביצקי (ברוסית: Константин Флавицкий; 25 בספטמבר 1830 – 3 בספטמבר 1866) היה צייר רוסי בסגנון הקלאסי.
ביוגרפיה
הוא נדבק בשחפת ובריאותו התערערה קשות. המחלה התפתחה במהירות עקב תנאי האקלים בסנט פטרבורג, והוא נפטר בסנט פטרבורג בגיל 35.
חלוקה הוגנת
הנחות
פרוצדורת חלוקה הוגנת מפרטת פעולות שעל השחקנים לבצע על-סמך הידע הקיים וערכי החלקים. פרוצדורה חוקית היא פרוצדורה שמבטיחה חלק הוגן לשחקן שמשחק באופן סביר על-פי ערכי חלקיו. כאשר הפרוצדורה תלויה בערכי השחקן, הפרוצדורה תתאר את האסטרטגיה שעל השחקן לנקוט. שחקן יכול לפעול בהתאם לערכיו אך עליו להיות עקבי. למשל, בשיטת 'חלק ובחר' שחקן אחד חותך פרוסת עוגה לשני חלקים והשחקן השני בוחר ראשון את החלק שהוא חפץ בו. השחקן שחותך לא יכול לטעון שהשחקן השני קיבל יותר ממנו, מאחר שהוא חתך את העוגה.
ההנחה היא שמטרת כל שחקן היא למקסם את החלק המינימלי שהוא צפוי לקבל, כלומר להשיג את המינימקס.
הרבה שחקנים
לא קיימות פרוצדורות דיסקרטיות לחלוקה מדויקת, אפילו לא לשני שחקנים. פרוצדורת הסכין הזז היא הפתרון הטוב ביותר שקיים. פרוצדורות לחלוקה מדויקת עבור שלושה שחקנים או יותר לא קיימות כלל. פרוצדורה לחלוקה 'כמעט מדויקת' קיימת והיא גם חלוקה נטולת-קנאה שיכולה להשיג כל רמה של דייקנות.
חבורה אבלית חופשית
תכונה אוניברסלית
החבורה האבלית החופשית מקיימת את התכונה האוניברסלית הבאה: בהינתן קבוצה S, מתאימים לה חבורה אבלית FA(S) והומומורפיזם, כך שלכל חבורה אבלית אחרת A ולכל העתקה f:S \to A, יש הרחבה יחידה. כלומר, הדיאגרמה הבאה מתחלפת:
בנייה מפורשת
בהינתן קבוצה S, נגדיר, כלומר סכום ישר של החבורה הציקלית S פעמים. מפורשות, זוהי קבוצת הסדרות בעלות תומך סופי - כלומר, n_i=0 פרט למספר סופי של אינדקסים. הפעולה בה היא חיבור סדרות, והנגדי הוא.
תכונות
החבורה האבלית החופשית הציקלית (והחופשית) היחידה היא \mathbb{Z}.
סרו טאיוואני
קרניים
לסרו הטאיוואני יש זוג קרניים-חרוטיות מעוקלות, קצרות וקטנות יחסית, אם כי למרות ממדי גופו הקטנים הקרניים שלו שוות לעיתים באורכם לקרני הסרואים הגדולים. ולהם שני מבני צמיחה עיקריים: 1. הקרן צומחת לכיוון מעלה עם זווית מועטת לצדדים, ומתעקלת בחדות לאחור כקשת. 2. הקרן ישרה ואלכסונית לגמרי. מיקום הקרניים הוא בחלק הקדמי של המצח - סמוך יותר לעיניים מאשר לאוזניים. הרווח בין הקרניים בבסיס קטן למדי ומשתנה מעט בין הבסיס לקצוות, ולעיתים קרובות המרחק ביניהן זהה לגמרי לכל אורך הקרן. הקרניים רחבות באזור הבסיס והופכות בהדרגה לצרות וחדות ביותר; בבסיס הקרן עגולה והיא הופכת לשטוחה בצד האחורי ככל שהקרן גדלה. באזור הבסיס יש כ-6 חריצים עבים דמויי טבעות ושאר הקרן חלקה לגמרי. צבע הקריים הוא אפרפר חלודה בבסיס, ושחור כחלחל בשאר הקרן. לשני המינים יש קרניים ושל הזכרים ארוכים ועבים במעט.
מראה חיצוני
הפרווה של הסרו הטאיוואני קצרה, רכה ומתולתלת, ולמרות המראה הסבוך שלה היא דקה ודלילה יחסית לסרו היפני למשל. צבע הפרווה הכללי הוא אחיד ברובו, ומשתנה בין חום שוקולד כהה לחום קפה עמוק, חום מהגוני כהה, חום אפור כהה, ולעיתים עם גוונים אדמדמים או כתמתמים. הגחון נוטה להיות אפרפר מעט, בעוד שהרגליים בצבע אדמדם או קפה בהיר עם כתמים שחורים מעל הברכיים ומעל הפרסות. בניגוד לסרואים היבשתיים - לסרו הטאיוואני אין רעמה בולטת וארוכה בגב ובעורף, ותחת זאת יש לו פס דק של שיער בולט לאורך הגב - מהעורף עד לזנב - בצבע שחור. השיער סומר בתגובה לסכנות, התרגשות או איום על פרט אחר. הזנב בצבע כהה מעט מן הרגיל, ואילו הפרסות שחרחרות, כחלחלות או אפרפרות.
פעילות
הסרו הטאיוואני הוא בעל חיים הפעיל בטבע בדרך כלל בבדידות, אם כי בשבי הוחזקו קבוצות של עד שמונה פרטים. בקבוצות גדולות כאלה הוקמה היררכיה דומיננטית על ידי הסרואים שמבוססת על גודל, גיל וקרניים.
התמודדות עם טורפים
כאשר הסרו נרגז או מאוים, הוא מכה עם רגלו הקדמית בקרקע שמשמשת כסימן אזהרה חזותי לפרטים באזור. להכאה עם הרגל עלולה להתלוות קריאת אזהרה צורמת שנשמעת כשילוב בין משרוקית לצעקה. הסרו הטאיוואני משתמש ביכולת הטיפוס המעולה שלו כדי להימלט בנקל באזור הררי מסולע, והוא מסוגל לקפוץ בקלות לגובה של 2 מטר. באופן נדיר ויוצא דופן, כאשר הסרו הטאיוואני נלחץ לפינה הוא מסוגל לטפס על עצים, ובגן החיות של טאיפיי הסרואים נצפו כשהם מטפסים על ענפי עץ בגובה של 3 מטר מהקרקע.
איומים ושימור
בין צעדי השימור שמוצעים על ידי IUCN לטאיוואן: 1) לבצע מחקרים מעמיקים על הביולוגיה והאקולוגיה של אוכלוסיות הסרו, כמו גם ההשפעות של מחלות וטפילים; 2) לפתח תוכניות ניטור של האוכלוסייה שתנוהל על ידי התושבים המקומיים.
בית הדין לערעורים של תוניסיה
היסטוריה
בית המשפט לערעורים הוקם לראשונה בשנת 1901, תקופת הפרוטקטור הצרפתי בתוניסיה, אז שימש כבית המשפט העליון של האזור, שכפוף למערכת המשפט הצרפתית.
בשנת 2014, עם קבלת חוקת תוניסיה החדשה בשנת 2014, לאחר המהפכה בתוניסיה, עוגן תפקיד בית המשפט בה על פי סעיף 115.
פנטרה
פנטרה (באנגלית: Pantera) היא להקת הבי מטאל משפיעה שנוסדה ב-1981 בטקסס, ארצות הברית, והייתה לאחת מלהקות המטאל המצליחות ביותר בשנות התשעים.
היסטוריה
לקראת תחילת העשור הבא (לאחר יציאת האלבום Reinventing the Steel בשנת 2000) החריפו הסכסוכים בין האחים אבוט לבין אנסלמו. בשנת 2003 יצאה לתקשורת הודעה על פרוק הלהקה.
זנוביה
דמותה של זנוביה
זנוביה ניחנה ביכולות מנהיגות. המקורות הרומים מתארים אותה כשליטה דגולה ורבת מרץ, וכן כאישה משכילה. היא ריכזה בחצרה אנשי רוח, הוגי דעות ואנשי דת. היא הייתה שאפתנית ובעלת תעוזה, וראתה את עצמה כממשיכה של קלאופטרה.
דמותה של זנוביה בעת החדשה
על שמה של זנוביה נקראה המעבורת השוודית "זנוביה", שיצאה משוודיה לנמל סוריה, כשהיא נושאת כלי נשק והוטבעה על ידי הכוחות הישראליים ליד חופי לרנקה שבקפריסין ובהמשך הפכה לאתר צלילה פופולרי, שגם הוא קרוי זנוביה (Zenobia Wreck).
מערת נטיפים
נטיפים וזקיפים
נטיפים וזקיפים עשויים להתחבר זה אל זה וליצור עמוד. גם עמודים אלה עשויים להתחבר וליצור מסכים המחלקים את המערה לחללים קטנים יותר.
מערות נטיפים בעולם
ברחבי העולם מוכרות מערות נטיפים מרשימות, לדוגמה: מערת מאמות' בקנטקי, שהיא מערכת המערות הארוכה ביותר הידועה כיום, מערת קארלסבד, מערת לצ'וגייה בניו מקסיקו, מערת הקריסטלים במקסיקו, מערת פוסטוינה בסלובניה, מערת האן-סור-לס בבלגיה ומערות קנגו בדרום אפריקה. מערות אלו מושכות תיירים רבים, ומהוות אתרי תיירות מצליחים.
MicroRNA
מטרות – TARGETS
בהינתן מוטציה באזור הseed של ה miRNA, סביר להניח כי המולקולה לא תיקשר לאתרי המטרה הייעודיים שלה, אלא לmRNA אחרים, מכיוון שנדרשת התאמה מושלמת בין ה seed לאתר המטרה בmRNA על מנת שהmiRNA יוכל להיקשר אליו, ולבקר את תהליך התרגום.
ביוגנזה
כ 40% ממולקולות הmiRNAs עשויים להימצא באינטרונים, או אפילו באקסונים של גנים אחרים. תבנית ה DNA אינה קובעת באופן מוחלט את ייצור הmiRNA הבוגר. 6% ממולקולות הmiRNA של האדם מצביעות על עריכה של מולקולת ה RNA, כך ששינוי ספציפי באתר המטרה ברצפי ה RNA, גורם לייצור חלבונים שונים מאלה שגדיל ה DNA קודד אליהם בתחילה. דבר זה מגדיל את המגוון של מולקולות ה miRNA, ואת היקף פעולתם (מעבר להשפעת הגנום לבדו).
בבירוסת צפון-סולאווסי
מאפיינים
אורך הבבירוסה 80-110 ס"מ ומשקלו עד 100 ק"ג בממוצע, כשהזכרים גדולים מהנקבות. הבבירוסה היא כמעט חסרת שיער ועורם הוא בצבע סגלגל-אפרפר. הפנים מוארכים ובעלי 4 ניבים ארוכים מאוד היוצאים מהלסת התחתונה ומתעקלים אחורה וקיימים רק אצל הזכרים. בנוסף עליהם קיימים כמה שיניים קצרות יותר אבל בולטות כשהלסת סגורה. הגוף קטן ועגלגל והזנב קצר וחסר שיער.
סטנפורד (עיר)
סטנפורד הוא אזור לא-מאוגד (unincorporated area) של מחוז סנטה קלרה וצמוד לעיר פאלו אלטו.
נמר ערפילי טאיוואני
נמר ערפילי טאיוואני (שם מדעי: Neofelis nebulosa brachyura; קרוי גם נמר ערפילי פורמוסני), הוא אחד משלושת תת-המינים של נמר ערפילי מצוי, שהיה אנדמי לאי טאיוואן והוכחד מן העולם. הוא תואר מדעית לראשונה בשנת 1862 על ידי הקונסול הבריטי בטאיוואן רוברט סווינואי. הילידים המקוריים של טאיוואן – הטאיוואנים האבורג'ינים, היו משתמשים בפרוותו של הנמר הערפילי כלבוש. כיום נותרו מספר פוחלצים של הנמר הערפילי במוזיאונים בטאיוואן. הנמר הערפילי היה הטורף השני בגודלו בטאיוואן לאחר דוב שחור פורמוסני.
אנטומיה
בתיאור המדעי הראשון של הנמר על ידי סווינואי הוא ציין את קוצר הזנב של תת-המין הטאיוואני, המהווה כמחצית מאורך הזנב של תת-המינים האחרים שביבשת אסיה. מעבר לכך תת-המין היה די דומה לתת-המינים האחרים: הגולגולת הייתה צרה וארוכה יותר משל חתולים אחרים, ושרירי לסת חזקים. בדומה לתת-המינים האחרים, הניבים של הנמר הערפילי היו ארוכים ביותר ביחס לגולגולת מכל מיני משפחת החתולים. אורך ניב ממוצע היה כ-4 ס"מ. ראשו של הנמר הערפילי היה קטן ובעל חרטום קצר ואוזניו היו קצרות ועגלגלות. האף היה ורוד-אדמדם ומשולש, והעיניים היו קטנות יחסית עם קשתית ירקרקה, צהבהבה או אפרפרה. מבנה הגוף של הנמר הערפילי היה מוצק וגמיש ביותר, ורגליו היו קצרות יחסית לחתולים אחרים. הגפיים האחוריות היו ארוכות מהקדמיות, ועל כן פלג גופו האחורי היה גבוה מהקדמי ושיווה לו מראה כפוף ומעוגל. כפות הרגליים היו עבות וגדולות ובעלות טפרים חזקים והזנב היה ארוך ועבה. לא הייתה דו-צורתיות זוויגית בולטת בין הזכר לנקבה. משקל הנמר הערפילי היה 18 עד 22 ק"ג, גובהו בכתפיים היה 50–60 ס"מ, ואורך ראשו וגופו היה 75–105 ס"מ.
היסטוריה והכחדה
באזור בית הגידול האחרון של הנמר הערפילי הטאיוואני שוכנת כיום שמורת הטבע הר טאוו, המשתרעת על פני 480 דונם, והיא כוללת את היערות הבתוליים האחרונים של טאיוואן.
רוסאנרגואטום
בעלות
החברה הוקמה ב-7 בספטמבר 1992 על פי צו נשיא רוסיה "אודות הפעלת ארגון של תחנות כוח גרעיניות בפדרציה הרוסית". על פי הצו מיום 8 בספטמבר 2001 שולבו כל תחנות הכוח הגרעיניות האזרחיות ברוסיה, כמו גם כל החברות התומכות בהן, תחת חברה בשם רוסאנרגאטום.
קיץ אצל אריקה
היא זכתה בפרס ראשון בתחרות ע"ש גבי מוגרבי לבוגרי החוג. פרסים נוספים חולקו על המשחק (אלישבע מיכאלי), הפסקול (עמירם קימלמן), התסריט וההפקה.
משפט דיריכלה
גרסאות של המשפט
המקרה a=m=1 הוכח על ידי אוילר עוד במאה ה-18. לכן גרסה זאת נובעת מהגרסה הבאה שגם אותה הוכיח דיריכלה:
מספרים ראשוניים בעת העתיקה
מספר עשורים לאחר מכן פיתח ארטוסתנס שיטה יעילה ליצור טבלאות ראשוניים, באמצעותה ניתן היה להבחין בתבניות הקשורות להתפלגות המספרים הראשוניים.
עבודותיו של אוילר
במאה ה-18, חקר לאונרד אוילר את התפלגותם של מספרים ראשוניים. הוא חקר את הפונקציה שלימים הורחבה על ידי רימן ונקראה פונקציית זטא של רימן. פונקציה זאת היא ארכיטיפוס של משפחה רחבה של פונקציות הנקראות פונקציות L. לפוקציות אלה (כמו גם לפונקציית זטא של רימן) היה תפקיד מכריע בהוכחה של דיריכלה.
תורת המספרים האנליטית
לעיתים, הדרך לקשר בין שני אובייקטים שונים היא להוכיח שיש להם אותה פונקציית L. השערת לנגלנדס והשערת טניאמה-שימורה הן דוגמאות לקשר כזה.
תורת ההצגות
פרובניוס הצליח לפתח תורה זאת במאמרו המפורסם משנת 1896. במאמר זה פותחה תורה מעמיקה של קרקטרים של חבורות לא קמוטטיביות, ואנלוגים של פירוק פורייה בשבילהם, אולם מושג ההצגה עוד לא היה קיים. עבודותיו של פרובניוס איפשרו להגדיר את פונקציית L של ארטין, שהיא הכללה של פונקציית L של דיריכלה, ולהוכיח את משפט צ'בוטרב שהוא הכללה של משפט דיריכלה.
מספרים שהם 1 מודולו m
הוכחת המשפט מתבססת על הלמה הבאה: הפולינום f הוא למעשה כאשר \Phi_m הוא הפולינום הציקלוטומי של m. הוכחת הלמה מתבססת על כלים של תורת המספרים האלגברית, ההוכחה איננה פשוטה אך אלגברית לחלוטין. לצורך המחשה נביא כאן את ההוכחה כאשר m =q ראשוני.
מכפלת אוילר
נקודת המוצא של הוכחתו של דיריכלה (כמו גם של כמעט כל ההוכחות המאוחרות יותר) היא נוסחת המכפלה של אוילר: כאשר המכפלה עוברת על כל המספרים הראשוניים. הנוסחה מבוססת על טורים הנדסיים ועל משפט קיום ויחידות של פירוק לגורמים ראשוניים. הנוסחה מאפשרת לקבל מידע על ההתפלגות של מספרים ראשוניים (מאגף ימין) באמצעות כלים של אנליזה (בהם מנתחים את אגף שמאל). עם זאת, בצורתה זו הנוסחה לא נותנת מידע רב, שכן שני אגפיה מתבדרים. כדי להפוך אותה לשימושית יותר, מכניסים פרמטר ממשי s>1 ומחליפים את הנוסחה בנוסחת המכפלה של אוילר עבור פונקציית זטא של רימן:
ממכפלת אוילר ניתן לקבל שטור ההופכיים של המספרים הראשוניים מתבדר. לשם כך לוקחים לוגריתם של שני הצדדים של הנוסחה ומשתמשים בקירוב טיילור מסדר ראשון של הלוגוריתם, ומקבלים:
מכאן קל להסיק שהטור
שימוש במספרים מרוכבים
אחד הרעיונות המהפכניים של רימן בתורת המספרים האנליטית היא להציב לפונקציית זטא ערכים מרוכבים של המשתנה s (עם חלק ממשי גדול מ-1) ואז להמשיך את פונקציית זטא של רימן לפונקציה מרומורפית המוגדרת על המישור המרוכב כולו. זה הופך את פונקציית זטא לכלי עוצמתי לחקר ההתפלגות של המספרים הראשוניים. רעיון זה הוביל בין היתר להוכחת משפט המספרים הראשוניים. אולם רעיון זה הופיע כ-30 שנה לאחר הוכחת משפט דיריכלה ואינו מופיע בהוכחה המקורית של דיריכלה. חלק מההוכחות המאוחרות יותר משתמשות ברעיון זה, מה שמקצר את ההוכחה. המחיר של קיצור זה הוא שימש בכלים מתקדמים יחסית מאנליזה מרוכבת, שוהכחתם לא פשוטה.
המקרה הלא ממשי
דיריכלה מצא טיעון פשוט ואלגנטי להוכיח ש כאשר לא כל ערכי \chi ממשיים. לא כל ההוכחות למשפט דיריכלה משתמשות בטיעון זה. זאת כיוון שאת רוב ההוכחות לאי-התאפסות L(1,\chi) במקרה שערכי \chi ממשיים ניתן להתאים גם למקרה הכללי. עם זאת, התאמות אלה בדרך כלל מכבידות על ההוכחה. לכן, הרבה מקורות מציגים את הטיעון של דיריכלה למקרה הלא ממשי בנפרד, ובכך מפשטים את שאר ההוכחה. כך גם נראתה ההוכחה המקורית של דיריכלה.
רדוקציה להתבדרות פונקציית זטא של דדקינד
השלב הבא ברוב ההוכחות של משפט דיריכלה הוא להראות שהתבדרות של טור זה ב - s=1 גוררת ש -. באופן אינטואיטיבי אפשר להסביר זאת בכך שאם אז
קל להפוך טיעון זה לריגורוזי, באופן דומה להוכחת הלמה למעלה
מתכנס כש s=1 לכן התבדרות שקולה למעשה להתבדרות
הוכחה המשתמשת באנליזה מרוכבת
תחילה מוכיחים (באמצעות מבחן דיריכלה) שהטור L(s,\chi) מתכנס (בתנאי) כאשר Re(s)>0. לאחר מכן שמים לב כי עבור \Re(s)>1 מתקיים:
מכאן מסיקים כי אם L(1,\chi)=0 אז למכפלה יש המשכה אנליטית לחצי המישור \Re(s)>0. לכן מכיוון שמקדמי הטור הם חיוביים, הלמה של לנדאו גוררת שטור זה מתכנס כאשר \Re(s)>0. זה מוביל לסתירה כי:
גישה אלמנטרית
הרעיון הוא למצוא פולינום כך שחלק ניכר מהמחלקים הראשוניים של ערכיו (בנקודות שלמות) יקיימו \chi(p)=1. אולם הפעם לא די בכך, מכיוון שאנו צריכים שלפולינום יהיו די ערכים כדי לגרור את התבדרות הטור המתאים. לכן זה צריך להיות פולינום במספר משתנים, מכיוון שקבוצת הערכים של פולינום לא ליניארי ממשתנה אחד דלילה מידי.
למה זאת איננה פשוטה כלל, והוכחתה משתמשת בהדדיות ריבועית. עם זאת ניתן להוכיח אותה בצורה אלמנטרית ואלגברית לחלוטין.
פרוטיסטים
השתלשלות משמעות המושג
תחום האֵיקַרְיוֹטִים נחלק לחלקים, אך נמנעים מלקרוא לחלקים אלו "ממלכות":
מאפיינים
הפְּרוֹטִיסְטִים כוללים שתי צורות חיים: הטרוטרופיים הדומים לבעלי חיים בכך שהם זקוקים לתרכובות אורגניות מן הסביבה כדי להתקיים. ומולם אוטוטרופיים הדומים לצמחים בכך שאינם זקוקים לתרכובות אורגניות מן הסביבה כדי להתקיים.
סוגים
מבין הפְּרוֹטִיסְטִים המוכרים יותר ניתן למנות, לצד האצות שהוזכרו, סוגים רבים של עובש, אמבות, סנדלית ואת החוֹרִירִיוֹת שיצרו במותן סלעי משקע. המחלקה חואנופלגלאט Choanoflagellate (מיוונית: משפך-זנבי) נחשבת לקרובה ביותר לבע"ח שממנה התפתחו בעלי החיים. בפרט יצורים אלו דומים לחלק מתאי הספוגיים. מספר מיני הפְּרוֹטִיסְטִים נאמד בכ-200,000.
פתוגניות
פְּרוֹטִיסְטִים רבים הם פתוגנים, כלומר גורמים למחלות, חלקן ידועות ונפוצות:
פיל צימרמן
'''פיליפ ר. "פיל" צימרמן''' (נולד ב-12 בפברואר 1954) הוא יוצר PGP, תוכנת הצפנת הדואר האלקטרוני הנפוצה בעולם.
דיסלקסיה
הדיסלקסיה היא הלקות השכיחה ביותר בקרב אוכלוסיית ליקויי הלמידה וניתן למוצאה בדרגות חומרה שונות. הדיסלקסיה מאובחנת אצל גברים בתדירות רבה יותר מאשר אצל נשים, אך יש הטוענים שהיא נפוצה במידה שווה אצל גברים ונשים. הדיסלקסיה אינה נעלמת עם הגיל, אך ניתן ללמוד להתמודד עמה במידה ניכרת.
אבחון
אבחון ראשוני צריך להתבצע בגיל מוקדם שבו הילד אמור להתחיל ולפתח את מיומנויות הקריאה והכתיבה. הסימפטומים הנפוצים הם: דיבור מאוחר, קשיי הסתגלות, בלבול בין ימין לשמאל, היפוך והשמטת אותיות ומספרים, קשיים בסימני ניקוד, קושי בלזכור דברים, קשיים בהעתקה, קשיים בלימוד האלף-בית ומספרים, בלבול בצבעים ובצורות. ניתן לאבחן דיסלקסיה באמצעות אבחון דידקטי או אבחון פסיכודידקטי.
השפעת מנת המשכל על האבחון
בקיצוניות השנייה, קיימת נטייה שלא להפנות אנשים עם משכל נמוך לאבחוני ליקויי למידה מתוך אמונה שכל קשייהם נובעים אך ורק ממשכלם הנמוך. יש מפגרים קלים ואפילו מפגרים קשים שאובחנו כדיסלקטים וגם אם מספר המאובחנים זעום, זה לא בהכרח מעיד על מספר זעום של בלתי מאובחנים.
התאמת דרכי היבחנות
מתן התאמות בבחינות ללקויי קריאה נועד לשמור על תוקף המבחן, כך שתוצאותיו ישקפו נכונה את הידע והמיומנויות שאותן הוא נועד למדוד. ההתאמות כשלעצמן אינן מהוות טיפול לדיסלקסיה, אלא מצמצמות ככל הניתן את הפגיעה שלה ביכולת של הנבחן להפגין את יכולותיו. בהתאם לכך, עליהן גם לשמור על רמת הקושי והיקף הידע הנדרש כך שהמבחן לא יהיה קל יותר, אלא מדויק יותר.
וולברין (סרט)
עלילה
כשלוגאן מגיע לביתו של יאשידה, הוא מזהה בו את אותו הצעיר שהציל במלחמת העולם השנייה. כמו כן, הוא פוגש את בנו של יאשידה, שינג'ן, ואת נכדתו מאריקו. במקום גם נמצאת וייפר, כרופאה האונקולוגית של יאשידה. יאשידה מציע ללוגאן להעביר אליו את יכולות הריפוי שלו, כדי למנוע את מותו, ומציב בפניו את ההזדמנות לוותר על האלמותיות שלו ולמצוא מזור לדיכאון שלו. לוגאן מסרב וזמן קצר לאחר מכן יאשידה מת. לוגאן חולם שווייפר מרעילה אותו.
ג'וליה לואי-דרייפוס
לואי-דרייפוס זכתה באחד עשר פרסי אמי, שמונה על משחק ושלושה על הפקה, בנוסף לפרס גלובוס הזהב ותשעה פרסי גילדת שחקני המסך. לואי-דרייפוס קיבלה כוכב בשדרת הכוכבים של הוליווד בשנת 2010 והיא נכנסה להיכל התהילה של אקדמיית הטלוויזיה (אנ') בשנת 2014. בשנת 2016, Time Magazine מינה את לואי-דרייפוס כאחד ממאה האנשים המשפיעים ביותר בעולם. בשנת 2018 היא קיבלה את פרס מארק טוויין להומור אמריקאי (אנ'), שהוענק על ידי מרכז קנדי לאמנויות הבמה (אנ') , כאות הקומדיה הגבוה ביותר של אמריקה.
חיים אישיים
ב-28 בספטמבר 2017 חשפה בטוויטר כי אובחנה כחולה בסרטן השד. ב-18 באוקטובר 2018 פרסמה כי החלימה לאחר סדרת טיפולים נגד המחלה.
אבילין
גאוגרפיה
על פי לשכת מפקד האוכלוסין של ארצות הברית, שטחה הכולל של העיר הוא 286.5 קמ"ר אשר מתוכם 272.3 אדמה ו-14.2 קמ"ר מים (4.95%).
אקלים
על פי שיטת קפן, אבילין שוכנת בקצה של האקלים הסובטרופי הגשום.
דמוגרפיה
על פי מפקד האוכלוסין, נכון לשנת 2010 היו בעיר 115,930 תושבים, 41,570 בתי משק ו-28,101 משפחות. צפיפות האוכלוסייה הייתה 425.8 נפש לקמ"ר. היו 45,618 יחידות דיור בצפיפות ממוצעת של 167.5 יחידות דיור לקמ"ר. 78.07% מהתושבים הם לבנים, 8.81% אפרו-אמריקאים, 0.55% אינדיאנים, 1.33% אסיאתים, 8.73% מגזע אחר ו-2.44% משני גזעים או יותר.
מרכזי התעסוקה הגדולים
עשרת המעסיקים הגדולים באבילין נכון לינואר 2013 הם:
נויהרדטהוף
נויהרדטהוף (בגרמנית: Neuhardthof) היה יישוב קטן של גרמנים טמפלרים בארץ ישראל. המיקום של היישוב היה דרומית לחיפה, סמוך לשפת הים, מדרום לכפר סמיר וצפונית מערבית לכפר הערבי טירה (טירת כרמל). הוא נקרא על שם הכפר הרדהוף בגרמניה שממנו באו חלק מהמתיישבים.
רצח אונגר
מאיר שלו שילב את פרשת רצח אונגר בספרו פונטנלה. בספר הם מופיעים בשם "ריינהרדט".
פאול קסירר
נישואים שניים
בשנת 1910 התחתן עם אוטילי גודפרוי (1880 - 1971), השחקנית הידועה בשם הבמה טילה דוריו. טילה הייתה נשואה עם הצייר אז'ן ספירו שש שנים קודם לכן. היא וקסירר היו נשואים שש-עשרה שנה, אך הנישואים הסתיימו באופן טרגי.
איאן רייט
קריירת מועדונים
אולם, פיט פרנטיס שהיה מגלה הכישרונות של קריסטל פאלאס הבחין ברייט במקרה בזמן משחק חובבים, והזמין אותו למבחנים במועדון. רייט הרשים את המאמן סטיב קופל, והוחתם על חוזה המקצוען באוגוסט 1985, זמן קצר לפני יום הולדתו ה-22. כבר בעונתו הראשונה בפאלאס הוא התבלט כאשר הבקיע תשעה שערים בליגה. בעונה שלאחר מכן הגיע לקריסטל פאלאס השחקן מארק ברייט, ששיתף פעולה עם רייט בניסיון ההעפלה המוצלח של קריסטל פאלאס לליגה הראשונה.
רייט הבקיע עבור ארסנל 185 שערים ב-288 משחקים בכל המסגרות. שערו האחרון באצטדיון הייבורי הובקע ב-9 באוקטובר 1997 נגד בארנסלי, והיה זה גם שערו ה-300 בקריירה. שערו האחרון עבור ארסנל הובקע ב-6 בינואר 1998, במשחק רבע גמר גביע הליגה נגד וסטהאם יונייטד בבוליין גראונד. בחצי הגמר, שרייט לא השתתף בו, הודח המועדון על ידי צ'לסי. ב-15 ביולי 2008 נבחר רייט לאחד מחמישים השחקנים הטובים ביותר בהיסטוריה של ארסנל.